CELEX: 62013CN0399
Language: bg
Date: 2013-07-11 00:00:00
Title: Дело C-399/13 P: Жалба, подадена на 11 юли 2013 г. от Stichting Corporate Europe Observatory срещу решението, постановено от Общия съд (осми състав) на 7 юни 2013 г. по дело T-93/11, Stichting Corporate Europe Observatory/Европейска комисия

21.9.2013   
            
            
               BG
            
            
               Официален вестник на Европейския съюз
            
            
               C 274/13
            
         Жалба, подадена на 11 юли 2013 г. от Stichting Corporate Europe Observatory срещу решението, постановено от Общия съд (осми състав) на 7 юни 2013 г. по дело T-93/11, Stichting Corporate Europe Observatory/Европейска комисия
   (Дело C-399/13 P)
   2013/C 274/21
   Език на производството: английски
   
      Страни
   
   
      Жалбоподател: Stichting Corporate Europe Observatory (представител: S. Crosby, Solicitor)
   
      Други страни в производството: Европейска комисия, Федерална република Германия
   
      Искания на жалбоподателя
   
   Жалбоподателят иска от Съда:
   
               —
            
            
               да уважи жалбата, да отмени Решение на Общия съд от 7 юни 2013 г. и да отмени решението на Комисията от 6 декември 2010 г.
            
         
               —
            
            
               да осъди Комисията да заплати разноските, направени от жалбоподателя в рамките на настоящата жалба, както и по жалбата за отмяна пред Общия съд.
            
         
      Правни основания и основни доводи
   
   Жалбоподателят твърди, че Общият съд допуснал три грешки при прилагане на правото.
   
               1.
            
            
               Грешка при прилагане на правото, тъй като приел, че „Вадемекум относно достъп до документи“ (Вадемекумът) няма за цел да произведе външни последици;
            
         
               2.
            
            
               Грешка при прилагане на правото, тъй като не взел предвид презумпцията, според която документите трябва да могат да бъдат видени от много хора;
            
         
               3.
            
            
               Грешка при прилагане на правото, тъй като приел, че не е налице мълчалив отказ от поверителност.